google/wiki40b huggingface dataset:
Ricardo Quaresma

Sporting

Quaresma startet sin fotballkarriere her, og gjorde sin debut på førstelaget i sesongen 2001-02. Han spilte 28 kamper (3 mål), og var sentral i at Sporting CP vant den portugisiske serien. Quaresma debuterte forøvrig mot FC Porto.
I sesongen etter, var Quaresma Sporting sin «ensomme stjerne», med 31 kamper og 5 mål. Sporting sitt dårlige resultat denne sesongen, kom av at Sportings manager Laszlo Bölöni ikke ville bruke Quaresma og Cristiano Ronaldo samtidig.

Barcelona

Quaresma ble solgt til den katalanske klubben FC Barcelona for 6,000,000 euro. Denne overgangen kan beskrives som dårlig for Quaresma . I sin første sesong, startet han 10 ganger og ble byttet inn 11. Han scoret bare ett mål. I de siste ukene av sesongen ble han skadet, noe som gjorde at han mistet et mesterskap for Portugal U-21 og EM 2004 for Portugal.
Under EM 2004 uttalte Quaresma at han ikke ville spille mere for Barça så lenge Frank Rijkaard var manager, noe som skapte interesse fra flere klubber. Det var imidlertid FC Porto som hadde et ess i ermet, da en overgang for Deco var under forhandling, og Quaresma kunne brukes som endel av overgangsummen. Quaresma ble signert av Porto for 6 millioner euro, samt Deco som gikk fra Portugal til Barcelona.

Porto

Han startet sin retur til portugisisk fotball med å score i sin debut i den europeiske Super Cup'en, samt gjenta bedriften og sikret Porto sin seier over SL Benfica i den portugisiske Super Cupen. Han fortsatte med å score 5 mål på 32 ligakamper, og var sterkt deltakende i Porto sine kamper i Mesterligaen 2004/05. Han var også sterkt involvert i Porto sin dramatiske seier over Once Caldas i 2004 FIFA Intercontinental Cup, bl.a ved å score i en spennende straffespark-konkurranse som endte med 8-7 i Porto sin favør.
Quaresma har ofte blitt koblet med en overgang til flere europeiske storklubber som Chelsea FC, Lyon, Bayern München, Atlético Madrid og Liverpool. Quaresma selv avviste en overgang til München med å vitse: «I Tyskland, ser det ut til å alltid være kaldt!»
I juli 2007 ble så det kjent at Liverpool FC hadde lagt inn et bud på Quaresma som ble avslått. Manchester City viste også sin interesse for Ricardo

Landslagsspill

Han debuterte på A-landslaget i juni 2003, i en vennskapskamp mot Bolivia. Hans første landslagsmål kom i en EM-kvalifiseringskamp for EM 2008 mot Belgia i mars 2007.
Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
Spinaristobia

Utseende

En middelsstor, brun trebukk med lysere tegninger. Antennene er lyse med mørkere spisser på hvert ledd. Pronotum har en liten, skarp pigg på hver side. Pronotum og dekkvinger har brungule lengdestriper og avlange flekker.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Laos, Vietnam).
Snøplog

En snøplog er et snøryddingsredskap. Det kan frontmonteres på en rekke kjøretøyer inkl. lastebil, traktor og lokomotiv eller trekkes av hest.
Snøploger har en eller to vinger. Envingede snøploger, også kalt skråploger eller diagonalploger, er lavest i enden nærmest midten av veien (venstre plogside i Norge) og høyest i enden nærmest veikanten. Tovingede snøploger, også kalt spissploger, er normalt lavest på midten og høyest på hver side. Vingen(e) er skråstilt i forhold til kjøretøy og kjøreretning og laveste punkt er fremskutt. Snøen kastes langt ut av veibanen når kjørehastigheten er tilstrekkelig høy.
Snøplogen virker best ved relativt høy hastighet. Den er nært beslektet med snøskjæret, men er bedre egnet ved høye hastigheter som er typisk for rydding av veier og når man har behov for å kaste snøen langt ut av veien. Snøskjæret er bedre egnet når man har behov for å skyve snøen.
The National Forest

The National Forest er en skog som plantes i det sentrale England i regi av forvaltningsbedriften The National Forest Company, med finansiering fra Defra. Arealer i det nordlige Leicestershire, sydlige Derbyshire og sørøstlige Staffordshire – 520 km² – blir plantet i et forsøk på å blande gamle naturskogsområder med nye treplanter for å skape en «nasjonalskog». Arealene strekker seg fra den vestre utkanten av Leicester i øst til Burton upon Trent i vest, og er planlagt å knyte sammen de gamle naturskogene Needwood og Charnwood.
Plantingen av skogen ble påbegynt i 1990. The National Forest Company ble stiftet i april 1995.
Paulus kirke

Kulturminne

Paulus kirke er et kulturminne og har nummer 85256 i Riksantikvarens kulturminnebase.
Naotake Hanyu

Japans herrelandslag

Naotake Hanyu spilte 17 landskamper for Japans herrelandslag.
Grand-Place

Historie

Torget ble opprinnelig kalt Nedermarckt, det nedre markedet. De eldste kjente opptegnelsene om det er fra 1174. Rådhuset ble bygget mellom 1402 og 1455, den opprinnelige arkitekten var sannsynligvis Jacob van Thienen. Det gotiske tårnet ble tegnet av arkitekten Jan van Ruysbroeck. På toppen av tårnet står en statue av St. Michael, byens skytshelgen.
På 1200-tallet var forløperen til «brødhuset» en trebygning hvor bakere solgte brødet sitt på markedet, derav navnet. Det ble erstattet på 1400-tallet av en stenbygning som huset administrasjonen til hertugen av Brabant og fikk de franske tilnavnet Maison du duc (hertugens hus). Da hertugdømmet ble erobret av habsburgerne ble tilnavnet på huset endret til Maison du Roi (kongens hus). I 1873 ble det da ganske forfalne huset restaurert i nygotisk stil. 
13. august 1695 ble byen angrepet av 70 000 franske soldater og nesten hele Grand-Place ble enten påtent eller på annen måte lagt i ruiner. Kun byens rådhus og deler av noen andre hus unnslapp krigshandlingene. Torgets nåværende rektangulære form stammer fra oppbyggingen etter dette.
Gunnar Hippe

Gunnar Hippe er en norsk industribedrift som produserer blant annet tilhengere, lokalisert på Moelv i Hedmark. Den er organisert som aksjeselskap og ble opprettet 14. juni 1939 av Gunnar Hippe.
Foretaket startet som blikkenslagerbedrift og har senere spesialisert seg på tilhengerproduksjon.
Syre-base-titrering

I en syre-base-titrering kan man bestemme konsentrasjonen av en syre ved å tilsette en base med kjent konsentrasjon, eller omvendt bestemme konsentrasjonen av en base ved å sette til en syre med kjent konsentrasjon. Ved slike syre-base-titreringer skjer det en nøytralisjonsreaksjon der H₃O⁺-ioner og OH⁻-ioner reagerer og danner vannmolekyler i den kjemiske reaksjonen
Vanligvis bruker man en pH-indikator for å finne ut når blandingen er tilsatt lik stoffmengde (mol) syre som det opprinnelig var base – eller omvendt.
Dahlak

Historie

Øyene har siden romertiden vært kjent for perler og perledykking, og det hentes fortsatt opp perler der. Ellers holder mange sjøfuglarter til på øyene som er omgitt av korallrev. Øyene ble under den 30 år lange krigen mellom Eritrea og Etiopia brukt til militære formål, og har siden forblitt relativt isolerte. Dermed er øyene nå et fristed for maritimt plante- og dyreliv, og er i dag kjent for et av de rikeste økosystemene i Rødehavet.

Geografi

Øygruppen består av to store og 124 mindre øyer. Den største øyen heter Dahlak Kebir.

Demografi

Bare fire av øyene er befolket. Befolkningen på den største øya, Dahlak Kebir, er på rundt 1500, mens befolkningen på alle øyene er 2500. Majoriteten av befolkningen i øyene er muslimer og snakker dahlik, et språk som ligner veldig på tigrinja, tigre og arabisk, og som ble oppdaget for noen år siden.
Isolering av øygruppen har forsinket moderne fremgang og de fleste av de bebodde landsbyer, sliter med det største problemet, mangel på vann, som i tillegg ikke er drikkevann. Tarminfeksjoner, samt øyeproblemer, er derfor de sykdommene som mest plager lokalbefolkningen. Men det er noen tegn til fremgang. Klinikker og grunnskoler har blitt bygget i flere landsbyer, men for å delta på videregående skole må elevene skal flytte til Massawa.
På Jemila, en av de større øyene, finnes det en telefonstasjon og parabolantenner. Salg av perler, og heldigvis, slaver har blir avskaffet, og i dag er de økonomiske aktivitetene bare oppdrett av geiter og fiske.
Emilie Hegh Arntzen

Klubblag

Hegh Arntzen startet tidlig med svømming og fotball, men valgte håndball i 3. klasse på barneskolen i Stord. Hun startet å spille håndball for Stord etter at moren Hanne Hegh startet et aldersbestemt jentelag i klubben, men familien flyttet til Skien da Hegh Arntzen var ni år. Der spilte hun for Gulset og Herkules, før hun meldte overgang til Gjerpen hvor faren Ketil Arntzen ble hennes trener.
Den 20. mai 2014 signerte Hegh Arntzen kontrakt med Byåsen, og flyttet til Trondheim etter 2013/2014-sesongen. I 2017 gikk hun til Vipers Kristiansand etter å ha undertegnet en toårskontrakt med klubben.

Landslag

Hun debuterte på A-landslaget mot Island 9. oktober 2014 under Golden League i Danmark. Hun ble deretter tatt ut i troppen til Håndball-EM 2014.
Høsten 2017 ble hun tatt ut til landslaget for å være bakspiller i kvalifiseringskampene til EM.
Høsten 2018 ble hun på nytt tatt ut til landslaget.

Familie

Hegh Arntzens mor er tidligere landslagspiller Hanne Hegh, mens hennes far er Gjerpen-trener Ketil Arntzen. Hegh Arntzen flyttet til Stord sommeren 1994, der hennes far var trener for Stord Handballs kvinnelag.

Studier

I 2014 studerte hun til barnevernspedagog i Trondheim ved siden av håndballen. Høsten 2016 startet hun på studier i økonomi og administrasjon ved NTNU Handelshøyskolen.
São Cristóvão (Rio de Janeiro)

São Cristóvão er en historisk bydel i Zona Norte i Rio de Janeiro. Innbyggerne er hovedsakelig fra middelklassen og arbeiderklassen.
São Cristóvão hadde 26 510 innbyggere i 2010. Arealet er på 4,11 km².
Sātavāhanariket

Sātavāhanariket eller Sātavāhanadynastiet (telugu: శాతవాహన సామ్రాజ్యము, pre-marathi: सातवाहन), også kalt Andhradynastiet, var en stat i oldtidens India, som strakk seg fra Dharanikota eller Amaravati, fra Andhra Pradesh til Junnar i sør, fra Prathisthan (Paithan) i Maharashtra, og over det sørlige og sentrale India. Staten oppstod omkring 230 f.Kr. og et liberalt estimat sier at den varte i omkring 450 år, frem til omkring 220 e.Kr. Sātavāhanadynastiet krediteres for å ha etablert fred i landet, og beskyttet det mot invaderende fiender etter Mauryarikets fall.
Leon M. Lederman

Bakgrunn

Leon M. Lederman var sønn av Minna (født Rosenberg) fra Kiev og Morris Lederman fra Odessa. Foreldrene var ukrainsk-jødiske immigranter. De eide og drev et vaskeri. 
Han fikk bachelor of science-grad i kjemi fra City College of New York i 1943. Etter dette sluttet han seg til United States Army, med kurs til å bli fysiker etter militærtjenesten. Etter tre år i U.S. Army under andre verdenskrig begynte han i 1946 å studere fysikk ved Columbia University.

Karriere

Lederman tok doktorgrad ved Columbia University i New York i 1951 og ble professor ved samme universitet i 1958. Han var sjef for Fermi National Accelerator Laboratory i Batavia i Illinois mellom 1979 og 1989.
På starten av 1960-tallet utførte Lederman, Schwartz og Steinberger eksperimenter ved Brookhaven National Laboratory hvor de brukte partikkelakselerator for å generere en stråle av nøytrinoer, partikler som ikke har noen merkbar masse eller elektrisk ladning. 
Det var kjent at når nøytrinoer treffer materie, så genereres noen ganger elektroner eller elektronlike  partikler som kalles myoner. Det var derimot ikke kjent om  dette kom av at det fantes ulike typer nøytrinoer. Lederman, Schwartz og Steinberger viste at dette var tilfelle og kalte den tidligere uidentifiserte typen av nøytrinoer som genererte myoner for myonnøytrino. Denne oppdagelsen ledet til innsikten i at leptonene, den familien av partikler som elektroner og nøytrinoer tilhører, danner «familier» av partikler. Dette er nå en del av standardmodellen som beskriver oppbyggingen og kategoriseringen av elementærpartiklene.
5,56 × 45 mm NATO

Historie

Mot slutten av 1950-tallet bedrev Armalite og andre våpen- og ammunisjonsdesignere forskning på et felt som ble kalt «Small Caliber/High Velocity» (SCHV). De fleste tok utgangspunkt i den kommersielt tilgjengelige .222 Remington patronen, men fant ut at volumet i hylsa var for lite til at patronen klarte kravene fra  U.S. Continental Army Command (CONARC) når det gjaldt kulehastighet og gjennomtrengning. Armalite kontaktet da Remington Arms og ba dem lage en modifisert patron med lengre hylsekropp og kortere «hals» for å øke hylsevolumet. Denne patronen ble kjent som .222 Remington Special. 
Earle Harvey ved Springfield Armory kontaktet samtidig Remington og fikk produsert en enda lengre versjon av .222 Remington, denne kjent som .224 Springfield. Springfield gikk ikke videre i CONARC sin test, og .224 Springfield forsvant fra videre konkurranse i SCHV. .224 Springfield ble senere sluppet kommersielt som .222 Remington Magnum.
For å forhindre forvirring rundt det nå store antallet .222-patroner, ble .222 Remington Special omdøpt til .223 Remington. Etter at US Army tok i bruk Armalite sin AR-15 rifle under betegnelsen M16 i 1963, ble .223 Remington antatt som 5,56 x 45 mm.

Norge

Norges forsvar har brukt 5,56 × 45 NATO i flere år, men mest blant spesialstyrker i våpen som G36 og C8 SFW. Kaliberet er offisielt i bruk i vanlige avdelinger etter innføringen av HK416N som arvtaker til AG3. Ammunisjonen var opprinnelig Forsvarets blyfrie «Miljøammunisjon», NM229. Etter at arbeidstilsynet stanset bruken av denne ammunisjonen i 2011, bruker forsvaret SS109. Den nye løspatronen har fått designasjonen NM226F1.
Sturm und Drang (orkester)

Sturm und Drang er et orkester dannet i Oslo i 1994 som spiller østeuropeisk sigøynermusikk, klezmer, folkemusikk, operaparodier og tango samt egne viser. De består av Ragnar Heyerdahl, fiolin/ork.leder (Oslo Filharmoniske orkester) Per Karang, f 1955 klaver/cimbalom Eilif Moe, f 1949 gitar/vokal Svein Haugen, bass Magne Henriksen, f 1945 trekkspill/vibrafon.
I Norge har Sturm und Drang hatt en lang rekke opptredener på lørdagscafeer i Gamle logen, konsertkafeer på Frølich, brune kafeer, Valkyrien og Justisen. De spilte på festspillene i Bergen i 2010.
Sturm und Drang har opptrådt i Tyskland, på cabaret og konsertscener både i Berlin og i Musikkhalle i Hamburg.
Bulletproof Monk

Sammendrag

I 1943 i Tibet, blir en tibetansk munk informert om at han har oppfylt profetiene som har blitt skrevet om ham, som inkluderer å glemme sitt eget navn. Han får i oppdrag å beskytte en rull som inneholder kunnskap, og den som leser denne rullen blir den mektigste av alle levende ting. Munken som tidligere hadde vært ivaretaker for denne rullen blir drept av tyske soldater kort tid senere. Hans elev, den nå navnløs munken, stikker av fra nazistene.
60 år senere prøver en den unge lommetyven Kar å stjele fra en politimann. Han blir arrestert, kommer seg løs, og stikker av. Munken og Kar redder en ung jente som har falt ned på t-banen, og Kar stjeler rullen fra den navnløse munken før de går hver sin vei. Men munken går etter ham, fordi han tror at Kar kan være en passende etterfølger til beskytter for den hemmelige rullen. Kar møter en ung kvinne, Jade, som han forelsker seg i. 
Leiesoldater kommer for å drepe den navnløse munken, og han flykter sammen med Kar. De møter flere andre munker, og den navnløse munken viser Kar flere avanserte kamp-teknikker. Sjefen for leiesoldatene heter Strucker, som blir avslørt som sjefen for nazistene i Tibet 60 år tidligere. Ved å lese rullen, innser Strucker at den er en falsk. Hemmeligheten er tatovert på munkens overkropp. De kommer seg unna, bare for å bli forrådt av en ambisiøs munk som overgir dem til Strucker og Strucker`s barnebarn Nina. 
Strucker leser den hemmelige teksten og gjenvinner sin ungdom. Men han finner ikke siste del av rullen, som munken ikke har skrevet ned noen steder. En slåsskamp oppstår, og Strucker blir kastet fra taket og lander på elektriske kabler. Men kraften i den hemmelige rullen gjør at han ikke dør. Munken gir rullen videre til Kar, og sammen klarer de å ta livet av Strucker. Både Jade og Kar får vite sin del av rullen, og blir begge udødelige beskyttere av den hemmelige rullen.
Plattform

Plattform er en flat, forhøyet konstruksjon eller oppbygning som typisk danner grunnlag for andre konstruksjoner og installasjoner, for eksempel en perrong på en jernbanestasjon eller et boretårn på en oljerigg.
Plattform brukes også som et uttrykk i andre sammenhenger, for eksempel i uttrykket politisk plattform, for å betegne noe grunnleggende eller fundamentalt.
Klödenøya

Klödenøya er en av de mindre øyene i Bastianøyane, Svalbard, beliggende øst av Wilhelmøya og nordøst av Spitsbergen. Øyen er bananformet med lengde 615 m nord-sydlig retning, mens breden ikke overskrider 200 m. Den består av lave basaltklipper og det høyeste punktet når kun 11 m. Bastianøyane ble oppdaget i 1867 av Nils Fredrik Rønnbeck, den første som seilte rundt Spitsbergen.
De fleste øyene i Bastianøyane ble navngitt under den første tyske polarekspedisjonen (1868), ledet av Carl Koldewey, og denne er oppkalt etter Gustav Adolf von Klöden, en tysk geograf.
Langs nordvestsiden ligger en del unavnede holmer. Nærmeste øyer er Geograføya 1,7 km mot vest, Kiepertøya 1,5 km mot sydvest og Deegenøya 1,5 km mot syd.
Dyrelivet består i stor grad av isbjørn.
Peter-Michael Kolbe

Karriere

I 1975 vant han sin første VM-tittel i singelsculler og for denne prestasjonen ble han kåret til årets sportsutøver i Tyskland og gikk inn i OL 1976 som favoritt. På dagen for den olympiske finalen var vinden tøff og løypa vanskelig. Kolbe ledet hele løpet kun for å bli passert av Pertti Karppinen som lå bak i de tidlige fasene av løpet. Kolbes belønning var sølvmedalje. Tyskland boikottet Sommer-OL 1980 i protest mot sovjetinvasjonen av Afghanistan forlot Kolbe singelsculleren og gikk over til åtter. Som kjørte i flere internasjonale løp. Hans rival Karppinen vant gull i OL. Under OL i 1984 møtte han rivalen Karppinen nok en gang. Kolbe kjempet og fikk ledelsen tidlig i løpet. Han begynte langsomt å dra i fra de andre roerne mens Karppinen lå langt bak. Over de siste tusen meterne. Fortsatte Kolbe å dra fra feltet, men Karppinen kom seg tilbake i løpet igjen. Med 150 meter igjen av løpet tok han igjen en sliten Kolbe og gikk videre til å vinne sitt tredje olympiske gull. I både OL i 1976 og OL i 1984 skilte Kolbe og Karppinen fra resten av feltet snudde et fler-båt løp til kun et to-båts løp. De er de to beste scullerne i verden. De kjørte mot hverandre flere andre ganger og deres løp var velrodd og hardt kjempet. I motsetning til i OL, Kolbe mer oftere enn aldri slo sin rival i VM. Under Sommer-OL 1988 slo han endelig Karppinen i et mesterskap, men det var en ny sensasjon nemlig Thomas Lange som vant løpet og nok en gang tok Kolbe sølv og Karppinen kom ikke en gang til finale. Kolbe var jevnt rask. I alle hans VM- og OL-løp var det kun Karppinen, Lange og Andrew Sudduth som slo han i en vanlig rigget båt. I 1994 ble Kolbe direktør i det tyske roforbundet. I dag bor han i Lübeck i mange år bodde han i Oslo.
Forfatterskolen

Forfatterskolen er en dansk utdannelsesinstitusjon i København. Skolen ble stiftet i 1987.
Forfatterskolen er en SU-berettiget høyere utdannelse på linje med Det Kongelige Danske Kunstakademi, Det Kongelige Teaters balletskole, Det Jyske Musikkonservatorium og Den Danske Filmskole og hører under Kulturministeriet.
Skolens elever opptas på grunnlag av en kvalitetsvurdering av deres litterære arbeider. Det opptas hvert år 5–10 elever av 300-400 søkere.
Foreningen for Forfatterskoleuddannelse (FOFU) utgjør skolens stiftende bakgrunn. Tidligere rektorer har vært Poul Borum,  Niels Frank, Hans Otto Jørgensen, Pablo Henrik Llambías og Jeppe Brixvold. Karen Juul er skolens studiesekretær.
I november 2010 deltok Forfatterskolen for første gang med egen stand på den københavnske bokmesse, Bogforum. Her var for eksempel opplesning ved en lang rekke forfattere som er utdannet fra skolen.
Forfatterskolen er med jevne mellomrom organisator og vert for offentlige arrangementer med forfatteropplesninger og litteraturkritikk.

Undervisning på Forfatterskolen

Elevene får en toårig kunstnerisk utdannelse, som tar utgangspunkt i den enkeltes talent og aspirasjon. Den er hverken almendannende eller generalistutdannende innenfor alle litterære genrer. Tvert imot får eleven mulighet til å forfine sitt eget talent.
Utdannelsen skolerer i litterær skriveteknikk. Den gir alment kjennskap til litteratur og til forfatternes vilkår.
Undervisningen tar primært utgangspunkt i elevens egne arbeider, som blir ført gjennom en omfattende kritisk bearbeidelse og tekstlesning. Dertil kommer teoretisk undervisning, workshopper, tverrestetiske arbeidsprosesser, seminarer og studieturer.
Skolens lærere er forfattere som er fast ansatt ut fra en vurdering av deres forfatterskap. De forestår tekstlesningene. De teoretiske undervisningsforløp forestås for det meste av gjestelærere, som kan være fra universitetene, redaktører, forfattere, anmeldere eller andre med særlige faglige forutsetninger. I de senere år har Lars Bukdahl, Peter Borum, Lilian Munk Rösing, Mikkel Bruun Zangenberg, Janus Kodal, Christian Yde Frostholm, Jørgen Bæk Simonsen, Peter Stein Larsen, Frank Kjørup, Torben Knap, Peter Laugesen, Tania Ørum, Ellen Wulff, Laura Schultz, Christian Lund og Solvej Balle undervist på skolen i kortere eller lengere forløp.
Onslunda

Onslunda er et tettsted i Tomelilla kommune i Skåne län i Sverige. Onslunda ligger cirka 10 kilometer nordøst for Tomelilla. I 2010 hadde tettstedet 490 innbyggere.
KOMP

KOMP er en datamaskin for eldre, ofte referert til som en skjerm, utviklet av teknologiselskapet No Isolation. KOMP-enheten står hos brukeren, mens familiemedlemmer eller venner sender innhold eller starter videosamtaler fra en app for iOS og Android. Produktet ble lansert november 2017.
Det er også mulighet for tilleggsinnhold, deriblant værmeldingen fra Yr.
Prosjektet mottok et Seal of Excellence av Europakommisjonen (en del av EU) for prosjektforslaget «KOMP - the one-button communication device tailored to put an end to loneliness among seniors» sendt inn under Horizon 2020's SME instrument phase 2  i kategorien «Accelerating market introduction of ICT solutions for Health, Well-Being and Ageing Well».

Bruk

Fra KOMP-appen kan man sende bilder og meldinger til KOMP-enheten. Man kan også starte videosamtaler, som starter automatisk etter en nedtelling på 10 sekunder.

Spesifikasjoner

KOMP har en skjerm på 17 tommer, innebygd WiFi og kamera med 8 megapiksler. Målene er 32,0 cm x 50,0 cm x 6,8 cm og vekten er ca. 2,6 kg.

Utvikling

KOMP ble utviklet i samarbeid med Kreftforeningen.
Shepherd's Bush

Historie

Stedsnavnet Shepherd's Bush, som kan oversettes direkte som «Gjeterens busk», er antatt å ha sin opprinnelse til et felles land som ble benyttet under framtredende busk som hvilested for gjeterne på vei til markedet i Smithfield i City of London. Imidlertid kan ikke dette bli bekreftet, og en annen teori er at det kan ha vært en forbindelse til en person som faktisk het Shepherd.
Det er bevis på menneskelig bosetning som kan bli sporet tilbake til jernalderen. Stedsnavnet Shepherd's Bush er dokumentert i 704 da landet ble kjøpt av Waldhere, biskop av London, som en del av eiendommen Fulanham.
Et kart over London som er datert 1841 viser at Shepherd's Bush er i stor grad ikke urbant utviklet og er hovedsakelig et ruralt, landlig område sammenlignet Hammersmith som er raskt utviklet. Boligutviklingen begynte mot slutten av 1800-tallet da Londons befolkning økte raskt. I 1904 ble den katolske kirken Holy Ghost and St Stephen bygget og fullført i gotisk stil med en fasade med triple gavler og i portlandstein.